Бальшавіцкае кіраўніцтва Брэста збегла настолькі хутка, што забылася эвакуіраваць абкамаўскі архіў. У руках немцаў апынуліся спісы партыйнага і камсамольскага актыва. А ў будынку Дзяржбанка нацыстаў чакалі… 22 мільёны савецкіх рублёў, а таксама вялікая колькасць аблігацый. У будынку Упраўлення НКДБ супрацоўнікі нацысцкага Абвера знайшлі шмат сакрэтнай дакументацыі, у тым ліку, спіс сакрэтных тэлефонаў у Крамлі і хатніх тэлефонаў членаў савецкага ўраду.